  Майя Бывальцева 26-тӥ южтолэзьлы Удмуртиын коронавиурс инфекциен черлан 82 выль учыръёсты пусйизы. Висьыны усемъёс пӧлын 14 аресозь укмыс пиналъёс, 65 арессэс ортчем укмыс адямиос. Со сярысь элькунысь оперативной штаб ивортӥз. Выль черламъёс пӧлын Ижкарын 39 улӥсьёс, Глазкарын – тямыс, Эгра, Шаркан ёросъёсын – быдэн сизьым, Ува, Глаз ёросъёсын – быдэн вить, Дэбес ёросын – ньыль, Воткан – куинь, Вавож, Можга, Красногорск, Сюмси ёросъёсын – быдэн одӥг. 75 адями висёнэз вормиз Туннэ нуналлы Удмуртиын выль коронавирус инфекциен черлан 30 сюрс 346 учыр лабораториосын зэматэмын. 26 сюрс 915 адями йӧназ, 371 мурт кулӥз. Та дыре 104 висисьёслэн тазалыксы секыт лыдъяське. Элькунын выль коронавирус инфекцилы 952 сюрс 905 эскеронъёс ортчытӥзы, берло нуналскын – 4 сюрс 295. 26-тӥ южтолэзьлы Удмуртиын 42 сюрс 46 адями коронавируслэсь прививка пуктӥз, со пӧлысь 29 сюрс 221-ез кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  